༈ བློ་བཟང་འཇམ་དཔལ་རྡོ་རྗེས་སྒྱུ་འཕྲུལ་གར། །བསྒྱུར་མཛད་སྙན་
པའི་གྲགས་འབར་ཙོང་ཁ་པའི། །དཔག་ཡས་གསང་གསུམ་གཅིག་བསྡུས་དྲིན་
ཅན་རྗེ། །དཔལ་ལྡན་བླ་མའི་ཞབས་ལ་གསོལ་བ་འདེབས། །མགོན་ཁྱོད་གཞོམ་
གཞིག་བྲལ་བའི་སྐུ་བརྙེས་ཀྱང༌། །ཚུར་མཐོང་སྣང་ངོར་ཤར་བའི་གཟུགས་ཀྱི་
སྐུའི། །ཞབས་པད་བསྐལ་བ་ཁྲི་ཕྲག་འབྱམས་ཀླས་པར། །རབ་བརྟན་མཛད་
འཕྲིན་ཕྱོགས་ཀྱི་མཐར་ཁྱབ་ཤོག །མདོར་ན་དུས་དང་གནས་སྐབས་ཐམས་ཅད་
དུ། །ཁྱོད་ཞབས་སྙིང་གི་པདྨོར་གུས་བསྟེན་ན། །ཚེ་རབས་ཀུན་ཏུ་འབྲལ་མེད་
རྗེས་བཟུང་སྟེ། །བླ་མེད་རྫོགས་བྱང་ས་ལ་འགོད་གྱུར་ཅིག །ཅེས་པ་འདི་ནི་ཚེ་དང་སྒྲུབ་
པ་སྙོམ་པ་དཀོན་མཆོག་དཔལ་ལྡན་ཚང་ནས་བསྐུལ་བའི་ངོར། ༧ ཤཱཀྱའི་བཙུན་པ་བློ་བཟང་རྒྱལ་མཚན་
སེངྒེས་སྦྱར་པའོ། །